
FUNDAMENTO DE ESPERANTO 


Antaŭparolo 


Por ke lingvo internacia povu bone kaj regule pro- 
gresadi kaj por ke ĝi havu plenan certecon, ke ĝi ne- 
niam disfalos kaj ia facilanima paŝo de ĝiaj amikoj 
estontaj ne detruos la laborojn de ĝiaj amikoj estintaj, 
— estas plej necesa antaŭ ĉio unu kondiĉo: la ekzis- 
tado de klare difinita, neniam tuŝebla kaj neniam ŝan- 
ĝebla Fundamento de la lingvo. Kiam nia lingvo estos 
oficiale akceptita de la registaroj de la plej ĉefaj regnoj 
kaj tiuj ĉi registaroj per speciala leĝo garantios al 
Esperanto tute certan vivon kaj uzatecon kaj plenan 
sendanĝerecon kontraŭ ĉiuj personaj kapricoj aŭ dispu- 
toj, tiam aŭtoritata komitato, interkonsente elektita de 
tiuj registaroj, havos la rajton fari en la fundamento 
de la lingvo unu fojon por ĉiam ĉiujn deziritajn ŝan- 
ĝojn, se tiaj ŝanĝoj montriĝos necesaj ; sed ĝis tiu tempo 
la fundamento de Esperanto devas plej severe resti 
absolute senŝanĝa, ĉar severa netuŝebleco de nia fun- 
damento estas la plej grava kaŭzo de nia ĝisnuna pro- 
gresado kaj la plej grava kondiĉo por nia regula kaj 
paca progresado estonta. Neniu persono kaj neniu societo 
devas havi la rajton arbitre fari en nia Fundamento iun 

eĉ plej malgrandan ŝanĝon! Tiun ĉi tre gravan principon 
la esperantistoj volu ĉiam bone memori kaj kontraŭ la 
ektuŝo de tiu ĉi principo ili volu ĉiam energie batali, 
ĉar la momento, en kiu ni ektuŝus tiun principon, estus 
la komenco de nia morto. 

Laŭ silenta interkonsento de ĉiuj esperantistoj jam 
de tre longa tempo la sekvantaj tri verkoj estas rigar- 
dataj kiel fundamento de Esperanto : 1.) La 16-regula 
gramatiko ; 2) la « Universala Vortaro »; 3) la « Ekzer- 
caro ». Tiujn ĉi tri verkojn la aŭtoro de Esperanto rigar- 
dadis ĉiam kiel leĝojn por li, kaj malgraŭ oftaj tentoj 
kaj delogoj li neniam permesis al si (almenaŭ konscie) 
eĉ la plej malgrandan pekon kontraŭ tiuj ĉi leĝoj; li 
esperas, ke pro la bono de nia afero ankaŭ ĉiuj aliaj 
esperantistoj ĉiam rigardados tiujn ĉi tri verkojn 
kiel la solan leĝan kaj netuŝeblan fundamenton de 
Esperanto. 

Por ke ia regno estu forta kaj glora kaj povu sane 
disvolviĝadi, estas necese, ke ĉiu regnano sciu, ke li 
neniam dependos de la kapricoj de tiu aŭ alia persono, 
sed devas obei ĉiam nur klarajn, tute difinitajn funda- 
mentajn leĝojn de sia lando, kiuj estas egale devigaj 
por la regantoj kaj regatoj kaj en kiuj neniu havas la 
rajton fari arbitre laŭ persona bontrovo ian ŝanĝon aŭ 
aldonon. Tiel same por ke nia afero bone progresadu, 
estas necese, ke ĉiu esperantisto havu la plenan certe- 
con, ke leĝdonanto por li ĉiam estos ne ia persono, sed 
ia klare difinita verko. Tial, por meti finon al ĉiuj 
malkompreniĝoj kaj disputoj, kaj por ke ĉiu esperantisto 
sciu tute klare, per kio li devas en ĉio sin gvidi, la 

aŭtoro de Esperanto decidis nun eldoni en formo de 
unu libro tiujn tri verkojn, kiuj laŭ silenta interkon- 
sento de ĉiuj esperantistoj jam de longe fariĝis funda- 
mento por Esperanto, kaj li petas, ke la okuloj de ĉiuj 
esperantistoj estu ĉiam turnataj ne al li, sed al tiu ĉi 
libro. Ĝis la tempo, kiam ia por ĉiuj aŭtoritata kaj ne- 
disputebla institucio decidos alie, ĉio, kio troviĝas en 
tiu ĉi libro, devas esti rigardata kiel deviga por ĉiuj; 
ĉio, kio estas kontraŭ tiu ĉi libro, devas esti rigardata 
kiel malbona, se ĝi eĉ apartenus alla plumo de la aŭ- 
toro de Esperanto mem. Nur la supre nomitaj tri verkoj 
publikigitaj en la libro « Fundamento de Esperanto », 
devas esti rigardataj kiel oficialaj; ĉio alia, kion mi 
verkis aŭ verkos, konsilas, korektas, aprobas k. t. p., 
estas nur verkoj privataj, kiujn la esperantistoj — se 
ili trovas tion ĉi utila por la unueco de nia afero — 
povas rigardadi kiel modela, sed ne kiel deviga. 
Havante la karakteron de fundamento, la tri verkoj 
represitaj en tiu ĉi libro devas antaŭ ĉio esti netuŝeblaj. 
Tial la legantoj ne miru, ke ili trovos en la nacia tra- 
duko de diversaj vortoj en tiu ĉi libro (precipe en la 
angla parto) tute nekorektite tiujn samajn erarojn, kiuj 
sin trovis en la unua eldono de la « Universala Vor- 
taro ». Mi permesis al mi nur korekti la preserarojn ; 
sed se ia vorto estis erare aŭ nelerte tradukita, mi ĝin 
lasis en tiu ĉi libro tute senŝanĝe; ĉar se mi volus 
plibonigi, tio ĉi jam estus ŝanĝo, kiu povus kaŭzi 
disputojn kaj kiu en verko fundamenta ne povas esti 
tolerata. La fundamento devas resti severe netuŝebla eĉ 
kune kun siaj eraroj. La erareco en la nacia traduko 

de tiu aü alia vorto ne prezentas grandan malfeliĉon, 
ĉar, komparante la kuntekstan tradukon en la aliaj 
lingvoj, oni facile trovos la veran sencon de ĉiu vorto; 
sed senkompare pli grandan danĝeron prezentus la 
ŝanĝado de la traduko de ia vorto, ĉar, perdinte la 
severan netuŝeblecon, la verko perdus sian eksteror- 
dinare necesan karakteron de dogma fundamenteco, 
kaj, trovante en unu eldono alian tradukon ol en alia, 
la uzanto ne havus la certecon, ke mi morgaŭ ne faros 
ian alian ŝanĝon, kaj li perdus sian konfidon kaj 
apogon. Al ĉiu, kiu montros al mi ian nebonan 
esprimon en la Fundamenta libro, mi respondos 
trankvile : jes, ĝi estas eraro, sed ĝi devas resti 
netuŝebla, ĉar ĝi apartenas al la fundamenta doku- 
mento, en kiu neniu havas la rajton fari ian ŝanĝon. » 

La « Fundamento de Esperanto » tute ne devas esti 
rigardata kiella plej bona lernolibro kaj vortaro de 
Esperanto. Ho, ne! Kiu volas perfektiĝi en Esperanto, 
al tiu mi rekomendas la diversajn lernolibrojn kaj 
vortarojn, multe pli bonajn kaj pli vastajn, kiuj estas 
eldonitaj de niaj plej kompetentaj amikoj por ĉiu 
nacio aparte kaj el kiuj la plej gravaj estas eldonitaj 
tre bone kaj zorgeme, sub mia persona kontrolo kaj 
kunhelpo. Sed la « Fundamento de Esperanto » devas 
troviĝi en la manoj de ĉiu bona esperantisto kiel 
konstanta gvida dokumento, por ke li bone ellernu kaj 
per ofta enrigardado konstante memorigadu al si, kio 
en nia lingvo estas oficiala kaj netuŝebla, por ke li 
povu ĉiam bone distingi la vortojn kaj regulojn oficia- 
lajn, kiuj devas troviĝi en ĉiuj lernoverkoj de Espe- 

ranto, de la vortoj kaj reguloj rekomendataj private, 
kiuj eble ne al ĉiuj esperantistoj estas konataj aü 
eble ne de ĉiuj estas aprobataj. La « Fundamento de 
Esperanto » devas troviĝi en la manoj de ĉiu esperan- 
tisto kiel konstanta kontrolilo, kiu gardos lin de 
deflankiĝado de la vojo de unueco. 

Mi diris, ke la fundamento de nia lingvo devas esti 
absolute netuŝebla, se eĉ ŝajnus al ni, ke tiu aŭ alia 
punkto estas sendube erara. Tio ĉi povus naski la 
penson, ke nia lingvo restos ĉiam rigida kaj neniam 
disvolviĝos... Ho, ne! Malgraŭ la severa netuŝebleco 
de la fundamento, nia lingvo havos la plenan eblon ne 
sole konstante riĉiĝadi, sed eĉ konstante pliboniĝadi 
kaj perfektiĝadi; la netuŝebleco de la fundamento nur 
garantios al ni konstante, ke tiu perfektiĝado fariĝados 
ne per arbitra, interbatala kaj ruiniga rompado kaj 
ŝanĝado, ne per nuligado aŭ sentaŭgigado de nia 
ĝisnuna literaturo, sed per vojo natura, senkonfuza 
kaj sendanĝera. Pli detale mi parolos pri tio ĉi en la 
Bulonja kongreso; nun mi diros pri tio ĉi nur kelkajn 
vortojn, por ke mia opinio ne ŝajnu tro paradoksa : 

1) Riĉigadi la lingvon per novaj vortoj oni povas jam 
nun, per konsiliĝado kun tiuj personoj, kiuj estas rigar= 
dataj kiel la plej aŭtoritataj en nia lingvo, kaj zorgante 
pri tio, ke ĉiuj uzu tiujn vortojn en la sama formo; 
sed tiuj ĉi vortoj devas esti nur rekomendataj, ne 
altrudataj; oni devas ilin uzadi nur en la literaturo ; 
sed en korespondado kun personoj nekonataj estas bone 
ĉiam peni uzadi nur vortojn el la « Fundamento » ĉar 
nur pri tiaj vortoj ni povas esti certaj, ke nia adresato 

ilin nepre trovos en sia vortaro. Nur iam poste, kiam 
la plej granda parto de la novaj vortoj estos jam tute 
matura, ia aútoritata institucio enkondukos ilin en la 
vortaron oficialan, kiel « Aldonon al la Fundamento » 

2) Se ia aútoritata centra institucio trovos, ke tiu aú 
alia vorto aü regulo en nia lingvo estas tro neoportuna, 
ĝi ne devos forigi aŭ ŝanĝi la diritan formon, sed ĝi 
povos proponi formon novan, kiun ĝi rekomendos uzadi 
paralele kun la formo malnova. Kun la tempo la formo 
nova iom post iom elpuŝos la formon malnovan, kiu 
fariĝos arĥaismo, kiel ni tion ĉi vidas en ĉiu natura 
lingvo. Sed, prezentante. parton de la fundamento, tiuj 
ĉi arĥaismoj neniam estos eljetitaj, sed ĉiam estos pre- 
sataj en ĉiuj lernolibroj kaj vortaroj samtempe kun la 
formoj novaj, kaj tiamaniere ni havos la certecon, ke 
eĉ ĉe la plej granda perfektiĝado la unueco de Espe- 
ranto neniam estos rompata kaj neniu verko Esperanta 
eĉ el la plej frua tempo iam perdos sian valoron kaj 
kompreneblecon por la estontaj generacioj. 

Mi montris en principo, kiamaniere la severa netu- 
ŝebleco de la « Fundamento » gardos ĉiam la unuecon 
de nia lingvo, ne malhelpante tamen al la lingvo ne 
sole riĉiĝadi, sed eĉ konstante perfektiĝadi. Sed en la 
praktiko ni (pro kaŭzoj jam multajn fojojn priparolitaj) 
devas kompreneble esti tre singardaj kun ĉia «perfekti- 
gado » de la lingvo: a) ni devas tion ĉi fari ne facil- 
anime, sed nur en okazoj de efektiva neceseco; b) fari 
tion ĉi (post matura prijuĝado) povas ne apartaj perso- 
noj, sed nur ia centra institucio, kiu havos nedispu- 
teblan aŭtoritatecon por la tuta esperantistaro. 

Mi finas do per la jenaj vortoj : 


1. pro la unueco de nia afero ĉiu bona esperantisto 
devas antaŭ ĉio bone koni la fundamenton de nia 
lingvo ; 

2. la fundamento de nia lingvo devas resti por 
ĉiam netuŝebla ; 

3. ĝis la tempo kiam aŭtoritata centra institucio 
decidos pligrandigi (neniam ŝanĝi!) la ĝisnunan funda- 
menton per oficialigo de novaj vortoj aŭ reguloj, ĉio 
bona, kio ne troviĝas en la « Fundamento de Espe- 
ranto », devas esti rigardata ne kiel deviga, sed nur 
kiel rekomendata. 

La ideoj, kiujn mi supre esprimis pri la Funda- 
mento de Esperanto, prezentas dume nur mian privatan 
opinion. Leĝan sankcion ili ricevos nur en tia okazo, 
se ili estos akceptitaj de la unua internacia kongreso 
de esperantistoj, al kiu tiu ĉi verko kune kun sia an- 
taŭparolo estos prezentita. 

L. ZAMENHOF. 


Varsovio, Julio 1905. 

A. Alfabeto. 

Aa, Bb, Cc, Ĉe, Dd, Ee, Ff, Gg, Gg, Hh, Ĥĥ, Ii, 
Jj, Jj, Kk, LI, Mm, Nn, Oo, Pp, Rr, Ss, $8, Tt, Uu, 
Ŭŭ,Vv, Zz. 

Rimarko. Presejoj, kiuj ne posedas la literojn é, ë. 
ĥ, 3, ŝ, ü, povas anstataŭ ili uzi ch, gh, hh, jh, sh, u. 


B. Reguloj. 


4) Artikolo nedifinita ne ekzistas; ekzistas nur 
artikolo difinita (la), egala por ĉiuj seksoj, kazoj 
kaj nombroj. 

Rimarko. La uzado de la artikolo estas tia sama, 
kiel en la aliaj lingvoj. La personoj, por kiuj la 
uzado de la artikolo prezentas malfacilaĵon, povas 
en la unua tempo tute ĝin ne uzi. 

2) La substantivoj havas la finiĝon o. Por la formado 
de la multenombro oni aldonas la finiĝon 7. Kazoj 
ekzistas nur du: nominativo kaj akuzativo; la lasta 
estas ricevata el la nominativo perla aldono de la 
finiĝo n. La ceteraj kazoj estas esprimataj per helpo 
de prepozicioj (la genitivo per de, la dativo per aí, 
la ablativo per per aŭaliaj prepozicioj laŭ la senco). 

3) La adjektivo finiĝas per a. Kazoj kaj nombroj 
kiel ĉe la substantivo. La komparativo estas farata 
per la vorto pli, la superlativo per plej; ĉe la kom- 
parativo oni uzas la konjunkcion ol. 

4) La numeraloj fundamentaj (ne estas deklina- 
ciataj) estas : unu, du, tri, kvar, kvin, ses, sep, ok, 
naŭ, dek, cent, mil. La dekoj kaj centoj estas forma- 
taj per simpla kunigo de la numeraloj. Por la signado 
de numeraloj ordaj oni aldonas la finiĝon de la 
adjektivo; por la multoblaj — la sufikson obl, por 
la nombronaj — on, por la kolektaj — op, por la 
disdividaj — la vorton po. Krom tio povas esti 
uzataj numeraloj substantivaj kaj adverbaj. 

Š) Pronomoj personaj : mi, vi, li, ŝi, ĝi (pri objekto 
aŭ besto), si, ni, vi, ili, oni; la pronomoj posedaj 
estas formataj per la aldono de la finiĝo adjektiva. 
La deklinacio estas kiel ĉe la substantivoj. 

6) La verbo ne estas ŝanĝata laŭ personoj mek 
nombroj. Formoj de la verbo : la tempo estanta 
akceptas la finiĝon -as; la tempo estinta -is; la tempo 
estonta -os; la modo kondiĉa -us; la modo ordona 
-u; la modo sendifina -i. Participoj (kun senco 
adjektiva aŭ adverba) : aktiva estanta -ant ; aktiva 
estinta -int; aktiva estonta -ont; pasiva estanta -at; 
pasiva estinta -it; pasiva estonta -ot. Ĉiuj formoj de 
la pasivo estas formataj per helpo de responda 
formo de la verbo esti kaj participo pasiva de la 
bezonata verbo; la prepozicio ĉe la pasivo estas 
de. 

7) La adverboj finiĝas per e; gradoj de komparado 
kiel ĉe la adjektivoj. 

8) Ĉiuj prepozicioj per si mem postulas la nomina- 
tivon. 

9) Ĉiu vorto estas legata, kiel ĝi estas skribita. 

10) La akcento estas ĉiam sur la antaŭlasta silabo. 

11) Vortoj kunmetitaj estas formataj per simpla 
kunigo de la vortoj (la ĉefa vorto staras en la fino); 

la gramatikaj finiĝoj estas rigardataj ankaŭ kiel 
memstaraj vortoj. 

12) Ĉe alia nea vorto la vorto ne estas forlasata. 

13) Por montri direkton, la vortoj ricevas la finiĝon 
de la akuzativo. 

14) Ĉiu prepozicio havas difinitan kaj konstantan 
signifon; sed se ni devas uzi ian prepozicion kaj la 
rekta senco ne montras al ni, kian nome prepozi- 
cion ni devas preni, tiam ni uzas la prepozicion 


je, kiu memstaran signifon ne havas. Anstataŭ la 


prepozicio ĵe oni povas ankaŭ uzi la akuzativon sen 
prepozicio. 

15) La tiel nomataj vortoj fremdaj, t. e. tiuj, 
kiujn la plimulto de la lingvoj prenis el unu fonto, 
estas uzataj en la lingvo Esperanto sen ŝanĝo, rice- 
vante nur la ortografion de tiu ĉi lingvo; sed ĉe 
diversaj vortoj de unu radiko estas pli bone uzi 
senŝanĝe nur la vorton fundamentan kaj la ceterajn 
formi el tiu ĉi lasta laŭ lareguloj de la lingvo 
isperanto. 

16) La fina vokalo de la substantivo kaj de la 
arlikolo povas esti forlasata kaj anstataüata de 
apostrofo. 

EKZERCARO 


1. 
Alfabeto. 


Aa, Bb, Cc, Ĉĉ, Dd, Ee, Ff, Gg, Ĝĝ, Hh, 
Hh, li, Jj, jj, Kk, LI, Mm, Nn, Oo, 


Pp, Rr, Ss, Ŝŝ, Tt, Uu, Ŭŭ, Vv, Zz 


t Cz 2 = BEL APL TIS A A CA 
Ty DM UM Z Z Z 
G 3$ w) * E 
Nomoj de la literoj : a, bo, co, ĉo, do, e, fo, go, ĝo, 


ho, ho, i, jo, jo, ko, lo, mo, no, 0, po, ro, so, ŝo, to, 
u, üo, vo, zo. 

Ekzerco de legado. 


Al. Bá-lo. Pát-ro. Nú-bo. Cé-lo. Ci-tró-no. Cén-to. 
Sén-to. Scé-no. Sci-o. Có-lo. Kó-lo. O-fi-ci-ro. Fa- 
cila. Lá-ca. Pa-cú-lo. Ĉar. Ĉe-mi-zo. Ci-ká-no. Ci-é- 
jo. Ĉu. Fe-li-ĉa. Cí-a. Cí-a. Pro-cé-so. Sen-té-sa. Ec 
zê. Ek. Da. Lú-do. Den-to. Plén-di. El. En. De. Té- 
ni. Sen. Vé-ro. Fá-li. Fi-dé-la. Trá-fi. Gá-lo. Grán-da. 
Gen-lo. Gíp-so. Gús-to. Lé-gi. Pá-go. Pa-ĝo. Lé-go. 
Ĝis. Ĝus-ta. Ré-gi. Gar-dé-no. Lón-ga. Rég-no. Sig- 
ni. Gvar-di-o. Lin-gvo. Gu-á-do. Há-ro. Hi-rún-do. 
Há-ki. Ne-hé-la. Pac-hó-ro. Ses-hó-ra. Bat-hú-fo. Hó- 
ro. Hó-ro. Kó-ro. Ho-lé-ro. Ĥe-mi-o. I-mi-ti. Fi-lo. 
Bir-do. Tró-vi. Prin-tém-po. Min. Fo-i-ro. Fe-í-ne. 
Í-el. Í-am. Lu. Jam. Ju. Jes. Ju-ris-to. Kra-jó-no. Ma- 
jés-ta. Tuj. D6-moj. Ru-i-no. Prúj-no. Ba-lá-i. Pa-laj. 
De-i-no. Véj-no. Pe-ré-i. Mal-plej. Jús-ta. Jus. Jé-ti. 
Ja-lú=za. Jur-ná-lo. Má-jo. Bo-ná-jo. Ká-po. Ma-kú-lo. 
Kés-to. Su-ké-ro. Ák-vo. Ko-ké-to. Li-kvó-ro. Pac- 


ká-po. 
d: 


Ekzerco de legado. 
Lá-vi. Le-ví-lo. Pa-ró-li. Mem. Im-plí-ki. Em-ba- 
rá-so. Nó-mo. In-di-fe-rén-ta. In-ter-na-cí-a. Ol. He- 
ró-i. He-ro-í-no. Fój-no. Pí-a. Pál-pi. Ri-pé-ti. Ar-bá- 


E s: = ~~ 
ro. Sá-ma. Stá-ri. Si-gé-lo. Sis-té-mo. Pe-si-lo. Pe- - 


zí-lo, Sén-ti. So-fis-mo. Ci-pré-so. Si. Pá-So. Stá-lo. 


EKZERCARO 44 


Stá-lo. Vésto. Vés-to. Dis-ŝi-ri. San-cé-li. Ta-pi-ŝo. 
Te-o-ri-o. Pa-tén-to. U4i-la. Ún-go. Plú-mo. Tu-múl- 
to. Plu. Lŭ-i. Ki-u. Ba-lá-u. Tra-ú-lo. Pe-ré-u. Ne- 
ú-lo. Fráü-lo. Paŭ-li-no. Laŭ-di. Eü-ró-po. Tro-ú-zi, 
Ho-di-aŭ. Vá-na. Vér-so. Sólvi. Zór-gi. Ze-ni-to. Zo- 
o-lo-gi-o. A-zé-no. Me-zú-ro. Ná-zo. Tre-z6-ro. Mez- 
nók-to. Zú-mo. Sú-mo. Zó-no. Só-no. Pé-zo. Pé-co. 
Pé-so. Ne-ni-o. A-di-aŭ. Fi-zi-ko. Ge-o-gra-fi-o. Spi- 
ri-to. Lip-ha-ro. In-dig-ni. Ne-ni-el. Spe-gú-lo. Spi-no. 
Ŝpi-no. N6-i. Ré-e. He-r6-o. Kon-sci-i. Tra-e-té-ra. 
He-ro-é-to. Lü-e. Mó-le. Pá-le. Tra-i-re. Pa-sí-e. 
Me-tí-o. In-ĝe-ni-6-ro. In-sék-to. Re-sér-vi. Re-zér-vi 


4. 


Ekzerco de legado. 


Citrono. Cento. Sceno. Scio. Balau. Sanceli. Ne- 
niel. Embaraso. Zoologio. Reservi: Traire. Hodiaŭ. 
Disŝiri. Neulo. Majesta. Packapo. Heroino. Pezo. 
Internacia. Seshora. Cipreso. Stalo. “Feino. Plu. 
Sukero. Gento. Indigni. Sigelo. Krajono. Ruino. 
Pesilo. Lipharo. Metio. Ĝardeno. Sono. Laŭdi. Pale. 
Facila. Insekto. Kiu. Zorgi. Ĉikano. Traetera. So- 
fismo. Domoj. Spino. Majo. Signi. Ec. Bonaĵo. Legi. 
Iel. Juristo. Ĉielo. Ĥemio. 


o. 

Patro kaj frato. — Leono estas besto. — Rozo estas 
floro kaj kolombo estas birdo. — La rozo aparlenas 
al Teodoro. — La suno brilas. — La patro estas sana. 
— La patro estas tajloro. 

6. 


Infano ne estas matura homo. — La infano jam ne 
ploras. — La ĉielo estas blua. — Kie estas la libro 
kaj la krajono ? — La libro estas sur la tablo, kaj la 
krajono kuŝas sur la fenestro. — Sur la fenestro 
kuŝas krajono kaj plumo. — Jen estas pomo. — Jen 
estas la pomo, kiun mi trovis. — Sur la tero kuŝas 
ŝtono. 


T 
Leono estas forta. — La dentoj de leono estas 
akraj. — Al leono ne donu la manon. — Mi vidas 
leonon. — Resti kun leono estas danĝere. — Kiu 
kuraĝas rajdi sur leono? — Mi parolas pri leono. 


8. 

La patro estas bona. — Jen kuŝas la ĉapelo de la 
patro. — Diru al la patro, ke mi estas diligenta. — 
Mi amas la patron. — Venu kune kun la patro. — La 
filo staras apud la patro. — La mano de Johano estas 
pura. — Mi konas Johanon. — Ludoviko, donu al mi 
panon. — Mi manĝas per la buŝo kaj flaras per la 
nazo. — Antaŭ la domo staras arbo. — La patro estas 
en la ĉambro. 


9. 
La birdoj flugas. — La kanto de la birdoj estas 


agrabla. — Donu al la birdoj akvon, ĉar ili volas 
trinki, — La knabo forpelis la birdojn. — Ni vidas 

per la okuloj kaj aŭdas per la oreloj. — Bonaj infanoj 
lernas diligente. — Aleksandro ne volas lerni, kaj 
tial mi batas Aleksandron. — De la patro mi ricevis 
libron, kaj de la frato mi ricevis plumon. — Mi venas 
de la avo, kaj mi iras nun al la onklo. — Mi legas 
libron. — La patro ne legas libron, sed li skribas 
leteron. 


10. 


Papero estas blanka. — Blanka papero kuŝas surla 
tablo. — La blanka papero jam ne kuŝas sur la tablo. 
— Jen estas la kajero de la juna fraŭlino. — La patro 
donis al mi dolĉan pomon. — Rakontu al mia juna 
amiko belan historion. — Mi ne amas obstinajn 
homojn.f-- Mi deziras al vi bonan tagon, sinjoro ! — 
Bonan matenon! — Ĝojan feston! (mi deziras al vi). 


— Kia ĝoja festo! (estas hodiaŭ). — Sur la ĉielo 
staras la bela suno. — En la tago ni vidas la helan 
sunon, kaj en la nokto ni vidas la palan lunon kaj la 
belajn stelojn. — La papero estas tre blanka, sed la 
neĝo estas pli blanka. — Lakto estas pli nutra, ol 
vino. — Mi havas pli freŝan panon, ol vi. — Ne, vi 
eraras, sinjoro : via pano estas malpli freŝa, ol mia. 
— El ĉiuj miaj infanoj Ernesto estas la plej juna. — 
Mi estas tiel forta, kiel vi. — El ĉiuj siaj fratoj Antono 
estas la malplej saĝa. 


41. 


La feino. 


Unu vidvino havis du filinojn. La pli maljuna estis 
tiel simila al la patrino per sia karaktero kaj vizago, 

ke ĉiu, kiu ŝin vidis, povis pensi, ke li vidas la patr 
non; ili ambaŭ estis tiel malagrablaj kaj tiel fieraj, 
ke oni ne povis vivi kun ili. La pli juna filino kiu 
estis la plena portreto de sia patro laŭ sia boneco kaj 
honesteco, estis krom tio unu el la plej belaj k = 
inoj, kiujn oni povis trovi. == 


12. 


Du homoj povas pli multe fari ol unu. — Mi havas 
nur unu buŝon, sed mi havas du orelojn. — Li jt: 
menas kun tri hundoj. — Li faris tian per la A 
fingroj de siaj manoj. — El ŝiaj multaj infanoj uu; 
estas bonaj kaj aliaj estas malbonaj. — Kvin kaj < 
faras dek du. — Dek kaj dek faras dudek. — Kvar kaj 
dekok faras dudek du. — Tridek kaj kvardek piada a 
sepdek kvin. — Mil okcent naŭdek tri. — Li frade 
unu infanojn. — Sesdek minutoj faras unu koron kaj 
unu minuto konsistas el sesdek sekundoj. — kontro 
estas la unua monato de la jaro, Aprilo estas ja kvara 
Novembro estas la dek-unua, Decembro eatas i 
dek-dua. — La dudeka (tago) de Februaro olas l 
kvindek-unua tago de la jaro. — La sepan ligon le 
la semajno Dio elektis, ke ĝi estu pli sankta; ol = 
ses unuaj tagoj. — Kion Dio kreis en la sesa da 20? 
— Kiun dalon ni havas hodiaŭ? — Hodiaŭ = fs 
dudek-sepa (tago) de Marto. — Georgo Vatingior 
estis naskita la dudek-duan de Februaro de 1 1 o 
mil-sepcent-tridek-dua. oue 

13. 


La feino. (Daürigo.) 


Ĉar ĉiu amas ordinare personon, kiu estas simila 
al li, tial tiu ĉi patrino varmege amis sian pli mal- 
junan filinon, kaj en tiu sama tempo ŝi havis teruran 
malamon kontraŭ la pli juna. Ŝi devigis ŝin manĝi 
en la kuirejo kaj laboradi senĉese. Inter aliaj aferoj 
tiu ĉi malfeliĉa infano devis du fojojn en ĉiu tago iri 
ĉerpi akvon en tre malproksima loko kaj alporti 
domen plenan grandan kruĉon. 


14. 


Mi havas cent pomojn. — Mi havas centon da 
pomoj. — Tiu ĉi urbo havas milionon da loĝantoj. — 
Mi aĉetis dekduon (aŭ dek-duon) da kuleroj kaj du 
dekduojn da forkoj. — Mil jaroj (aŭ milo da jaroj) 
faras miljaron. — Unue mi redonas al vi la monon, 
kiun vi pruntis al mi; due mi dankas vin por la 
prunto; trie mi petas vin ankaŭ poste prunti al mi, 
kiam mi bezonos monon. — Por ĉiu tago mi ricevas 
kvin frankojn, sed por la hodiaŭa tago mi ricevis 
duoblan pagon, t. e. (= lio estas) dek frankojn. — 
Kvinoble sep estas tridek kvin. — Tri estas duono de 
ses. — Ok estas kvar kvinonoj de dek. — Kvar metroj 
da tiu ĉi ŝtofo kostas naŭ frankojn; tial du metroj 
kostas kvar kaj duonon frankojn (aŭ da frankoj). — 
Unu lago estas tricent-sesdek-kvinono aŭ Lricent- 
sesdek-sesono de jaro. — Tiuj ĉi du amikoj promenas 

ĉiam duope. — Kvinope ili sin ĵetis sur min, sed mi 
venkis ĉiujn kvin atakantojn. — Por miaj kvar 
infanoj mi aĉetis dek du pomojn, kaj al ĉiu el la 
infanoj mi donis po tri pomoj. — Tiu ĉi libro havas 
sesdek paĝojn; tial, se mi legos en ĉiu tago po 
dek kvin paĝoj, mi finos la tutan libron en kvar 
tagoj. 


La feino. (Daŭrigo.) 


En unu tago, kiam ŝi estis apud tiu fonto, venis al 
ŝi malriĉa virino, kiu petis ŝin, ke ŝi donu al ŝi trinki. 
« Tre volonte, mia bona », diris la bela knabino. Kaj 
ŝi tuj lavis sian kruĉon kaj ĉerpis akvon en la plej 
pura loko de la fonto kaj alportis al la virino, ĉiam 
subtenante la kruĉon, por ke la virino povu trinki pli 
oportune. Kiam la bona virino trankviligis sian 
soifon, ŝi diris al la knabino : « Vi estas tiel bela, tiel 
bona kaj tiel honesta, ke mi devas fari al vi donacon » 
(ĉar tio ĉi estis feino, kiu prenis sur sin la formon de 
malriĉa vilaĝa virino, por vidi, kiel granda estos la 
ĝentileco de tiu ĉi juna knabino). « Mi faras al vi 
donacon », daŭrigis la feino, « ke ĉe ĉiu vorto, kiun 
vi diros, el via buŝo eliros aŭ floro aŭ multekosta 
ŝlono >. 


16. 


Mi legas. — Ci skribas (anstataŭ < ci > oni uzas 
ordinare « vi»). — Li estas knabo, kaj ŝi estas knab- 
ino. — La tranĉilo tranĉas bone, ĉar ĝi estas akra. 
— Ni estas homoj. — Vi estas infanoj. — Ili estas 

rusoj. — Kie estas la knaboj? — Ili estas en la ĝar- 
deno. — Kie estas la knabinoj ? — Ili ankaŭ estas en 
la ĝardeno. — Kie estas la tranĉiloj ?— Ili kuŝas sur 
la tablo. — Mi vokas la knabon, kaj li venas. — Mi 
vokas la knabinon, kaj ŝi venas. — La infano ploras, 
ĉar ĝi volas manĝi. — La infanoj ploras, ĉar ili volas 
manĝi. — Knabo, vi estas neĝentila. — Sinjoro, vi 
estas neĝentila. — Sinjoroj, vi estas neĝentilaj. — Mia 
hundo, vi estas tre fidela. — Oni diras, ke la vero ĉiam 
venkas. — En la vintro oni hejtas la fornojn. — Kiam 
oni estas riĉa (aŭ riĉaj), oni havas multajn amikojn. 


17 


La feino. (Daŭrigo.) 


Kiam tiu ĉi bela knabino venis domen, ŝia patrino 
insultis ŝin, kial ŝi revenis tiel malfrue de la fonto. 
« Pardonu al mi, patrino », diris la malfeliĉa knabino, 
« ke mi restis tiel longe ». Kaj kiam ŝi parolis tiujn 
ĉi vortojn, elsaltis el ŝia buŝo tri rozoj, tri perloj kaj 
tri grandaj diamantoj. « Kion mi vidas! » diris ŝia 
patrino kun grandega miro. « Ŝajnas al mi, ke el ŝia 
buŝo elsaltas perloj kaj diamantoj! De kio tio ĉi venas, 
mia filino? » (Tio ĉi estis la unua fojo, ke ŝi nomis ŝin 
sia filino.) La malfeliĉa infano rakontis al ŝi naive 
ĉion, kio okazis al ŝi, kaj, dum ŝi parolis, elfalis el 
ŝia buŝo multego da diamantoj. « Se estas tiel », diris 
la patrino, « mi devas tien sendi mian filinon. Marinjo, 
rigardu, kio eliras el la buŝo de via fratino, kiam ŝi 
parolas; ĉu ne estus al vi agrable havi tian saman 
kapablon? Vi devas nur iri al la fonto ĉerpi akvon; 

kaj kiam malriĉa virino petos de vi trinki, vi donos 
ĝin al ŝi ĝentile. » 


18. 


Li amas min, sed mi lin ne amas. — Mi volis lin 
bati, sed li forkuris de mi. — Diru al mi vian nomon. 
— Ne skribu al mi tiajn longajn leterojn. — Venu al 
mi hodiaŭ vespere. — Mi rakontos al vi historion. — 
Ĉu vi diros al mi la veron ? — La domo apartenas al 
li. — Li estas mia onklo, ĉar mia patro estas lia frato. 
— Sinjoro Petro kaj lia edzino tre amas miajn infan- 
ojn; mi ankaŭ tre amas iliajn (infanojn). — Montru 
al ili vian novan veston. — Mi amas min mem, vi 
amas vin mem, li amas sin mem, kaj ĉiu homo amas 
sin mem, — Mia frato diris al Stefano, ke li amas lin 
pli, ol sin mem. — Mi zorgas pri ŝi tiel, kiel mi zorgas 
pri mi mem ; sed ŝi mem tute ne zorgas pri si kaj tute 
sin ne gardas. — Miaj fratoj havis hodiaŭ gastojn; 
post la vespermanĝo miaj fraloj eliris kun la gastoj el 
sia domo kaj akompanis ilin ĝis ilia domo. — Mi jam 
havas mian ĉapelon; nun serĉu vi vian. — Mi lavis 
min en mia ĉambro, kaj ŝi lavis sin en sia ĉambro. — 
La infano serĉis sian pupon; mi montris al la infano, 
kie kuŝas ĝia pupo. — Oni ne forgesas facile sian 
unuan amon. 


La feino. (Daŭrigo.) 


« Estus tre bele », respondis la filino malĝentile, 
< ke mi iru al la fonto! » — < Mi volas ke vi tien iru », 
diris la patrino, « kaj iru tuj! » La filino iris, sed 

ĉiam murmurante. Ŝi prenis la plej belan arĝentan 
vazon, kiu estis en la loĝejo. Apenaŭ ŝi venis al la 
fonto, ŝi vidis unu sinjorinon, tre riĉe vestitan, kiu 
eliris el la arbaro kaj petis de ŝi trinki (tio ĉi estis tiu 
sama feino, kiu prenis sur sin la formon kaj la vestojn 
de princino, por vidi, kiel granda estos la malboneco 
de tiu ĉi knabino). « Ĉu mi venis tien ĉi », diris al ŝi 
la malĝentila kaj fiera knabino, « por doni al vi trinki? 
Certe, mi alportis arĝentan vazon speciale por tio, por 
doni trinki al tiu ĉi sinjorino! Mia opinio estas : 
« prenu mem akvon, se vi volas trinki». — « Vi tutene 
estas ĝentila », diris la feino sen kolero. « Bone, ĉar 
vi estas tiel servema, mi faras al vi donacon, ke ĉe 
ĉiu vorto, kiun vi parolos, eliros el via buŝo aŭ 
serpento aŭ rano. > 


20. 


Nun mi legas, vi legas, kaj li legas; ni ĉiuj legas. — 
Vi skribas, kaj la infanoj skribas; ili ĉiuj sidas silente 
kaj skribas. — Hieraŭ mi renkontis vian filon, kaj li 
ĝentile salutis min. — Hodiaŭ eslas sabato, kaj 
morgaŭ estos dimanĉo. — Hieraŭ estis vendredo, kaj 
post-morgaŭ estos lundo. — Antaŭ tri lagoj mi vizitis 
vian kuzon kaj mia vizito faris al li plezuron. — Ĉu 
vi jam trovis vian horloĝon? — Mi ĝin ankoraŭ ne 
serĉis; kiam mi finos mian laboron, mi serĉos mian 
horloĝon, sed mi timas, ke mi ĝin jam ne trovos. — 
Kiam mi venis al li, li dormis ; sed mi lin vekis. — Se 
mi estus sana, mi estus feliĉa. — Se li scius, ke mi 
estas tie ĉi, li tuj venus al mi. — Se la lernanto scius 
bone sian lecionon, la instruanto lin ne punus. — 
Kial vi ne respondas al mi? — Ĉu vi estas surda aŭ 

muta? — Iru for! — Infano, ne tuŝu la spegulon! — 
Karaj infanoj, estu ĉiam honestaj! — Li venu, kaj mi 
pardonos al li. — Ordonu al li, ke li ne babilu. — 
Petu ŝin, ke ŝi sendu al mi kandelon. — Ni estu gajaj, 
ni uzu bone la vivon, ĉar la vivo ne estas longa. — Ŝi 
volas danci. — Morti pro la patrujo estas agrable. — 
La infano ne ĉesas petoli. 


21; 


La feino. (Daürigo.) 


Apenaŭ ŝia patrino ŝin rimarkis, ŝi kriis al ŝi : < Nu, 
mia filino? » — « Jes, patrino », respondis al ŝi la 
malĝentilulino, elĵetante unu serpenton kaj unu 
ranon. — « Ho, ĉielo! » ekkriis la patrino, « kion mi 
vidas? Ŝia fratino en ĉio estas kulpa; mi pagos al ŝi 
por tio ĉi! » — Kaj ŝi tuj kuris bati ŝin. La malfeliĉa 
infano. forkuris kaj kaŝis sin en la plej proksima 
arbaro. La filo de la reĝo, kiu revenis de ĉaso, ŝin 
renkontis; kaj, vidante, ke ŝi estas tiel bela, li demand- 
is ŝin, kion ŝi faras tie ĉi tute sola kaj pro kio ŝi 
ploras. — « Ho ve, sinjoro, mia patrino forpelis min 
el la domo. » 


22. 


Fluanta akvo estas pli pura, ol akvo staranta sen- 
move. — Promenante sur la strato, mi falis. — Kiam 
Nikodemo batas Jozefon, tiam Nikodemo estas la 
batanto kaj Jozefo estas la batato. — Al homo, 
pekinta senintence, Dio facile pardonas. — Trovinte 

pomon, mi ĝin manĝis. — La falinta homo ne povis 
sin levi. — Ne riproĉu vian amikon, ĉar vi mem pli 
multe meritas riproĉon; li estas nur unufoja mensog- 
into dum vi eslas ankoraŭ nun ĉiam mensoganto. — 
La tempo pasinta jam neniam revenos; la tempon 
venontan neniu ankoraŭ konas. — Venu, ni atendas 
vin, Savonto dela mondo. — En la lingvo « Esperanto » 
ni vidas la estontan lingvon de la tuta mondo. — 
Aŭgusto estas mia plej amata filo. — Mono havata 
estas pli grava ol havita. — Pasero kaptita estas pli 
bona, ol aglo kaptota. — La soldatoj kondukis la 
arestitojn tra la stratoj. — Li venis al mi tute ne atend- 
ite. — Homo, kiun oni devas juĝi, estas juĝoto. 


La feino. (Fino.) 

La reĝido, kiu vidis, ke el ŝia buŝo eliris kelke da 
perloj kaj kelke da diamantoj, petis ŝin, ke ŝi diru al 
li, de kie tio ĉi venas. Ŝi rakontis al li sian tutan 
aventuron. La reĝido konsideris, ke tia kapablo havas 
pli grandan indon, ol ĉio, kion oni povus doni dote al 
alia fraŭlino, forkondukis ŝin al la palaco de sia patro, 
la reĝo, kie li edziĝis je ŝi. Sed pri ŝia fralino ni povas 
diri, ke ŝi fariĝis tiel malaminda, ke ŝia propra 
patrino ŝin forpelis de si; kaj la malfeliĉa knabino, 
multe kurinte kaj trovinte neniun, kiu volus ŝin 
akcepti, baldaŭ mortis en angulo de arbaro. 


94. 


p 


Nun li diras al mi la veron. — Hieraŭ li diris al mi 
la veron. — Li ĉiam diradis al mi la veron. — Kiam 


22 FUNDAMENTO DE ESPERANTO 


vi vidis nin en la salono, li jam antaúe diris al mi la 
veron (aú li estis dirinta al mi la veron). — Li diros al 
mi la veron. — Kiam vi venos al mi, li jam antaŭe 
diros al mi la veron (aŭ li estos dirinta al mi la veron; 
aŭ antaŭ ol vi venos al mi, li diros al mi la veron). — 
Se mi petus lin, li dirus al mi la veron. — Mi ne farus 
la eraron, se li antaŭe dirus al mi la veron aŭ (se li 
estus dirinta al mi la veron). — Kiam mi venos, diru 
al mi la veron. — Kiam mia patro venos, diru al mi 
antaŭe la veron (aŭ estu dirinta al mi la veron). — Mi 
volas diri al vi la veron. — Mi volas, ke tio, kion mi 
diris, estu vera (aŭ mi volas esti dirinta la veron). 


Mi estas amata. Mi estis amata. Mi estos amata. 
Mi estus amala. Estu amata. Esti amata. — Vi estas 
lavita. Vi estis lavita. Vi estos lavita. Vi estus lavita. 
Estu lavita. Esti lavita. — Li estas invitota. Li estis 
invitota. Li estos invitota. Li estus invitota. Estu invit- 
ota. Esti invitota. — Tiu ĉi komercaĵo estas ĉiam 
volonte aĉetata de mi. — La surtuto estas aĉetita de 
mi, sekve ĝi apartenas al mi. — Kiam via domo estis 
konstruata, mia domo estis jam longe konstruita. — 
Mi sciigas, ke de nun la ŝuldoj de mia filo ne estos 
pagataj de mi. — Estu trankvila, mia tuta ŝuldo estos 
pagita al vi baldaŭ. — Mia ora ringo ne estus nun 
tiel longe serĉata, se ĝi ne estus tiel lerte kaŝita de vi. 
— Laŭla projekto de la inĝenieroj tiu ĉi fervojo estas 
konstruota en la daŭro de du jaroj; sed mi pensas, 
ke ĝi estos konstruata pli ol tri jarojn. — Honesta 
homo agas honeste. — La pastro, kiu mortis antaŭ 

nelonge (aŭ antaŭ nelonga tempo), loĝis longe en nia 
urbo. Ĉu hodiaŭ estas varme aŭ malvarme? — Sur 
la kameno inter du potoj staras fera kaldrono; el la 
kaldrono, en kiu sin trovas bolanta akvo, eliras va- 
poro; tra la fenestro, kiu sin trovas apud la pordo, la 
vaporo iras sur la korton. 


26. 


Kie vi estas? — Mi estas en la ĝardeno. — Kien vi 
iras? — Mi iras en la ĝardenon. — La birdo flugas 
en la ĉambro (= ĝi estas en la ĉambro kaj flugas en 
ĝi). — La birdo flugas en la ĉambron (= ĝi estas 
ekster la ĉambro kaj flugas nun en ĝin). — Mi vojaĝas 
en Hispanujo. — Mi vojaĝas en Hispanujon. — Mi 
sidas sur seĝo kaj tenas la piedojn sur benketo. — Mi 
metis la manon sur la tablon. — El sub la kanapo la 
muso kuris sub la liton, kaj nun ĝi kuras sub la lito. 
— Super la tero sin trovas aero. — Anstataŭ kafo li 
donis al mi teon kun sukero, ij sen kremo. — Mi 
staras ekster la domo, kaj li estas interne. — En la 
salono estis neniu krom li kaj lia fianĉino. — La 
hirundo flugis trans la riveron, ĉar trans la rivero sin 
trovis aliaj hirundoj. — Mi restas tie ĉi laŭ la ordono 
de mia estro. — Kiam li estis ĉe mi, li staris tutan 
horon apud la fenestro. — Li diras, ke mi estas atenta. 
— Li petas, ke mi estu atenta. — Kvankam vi estas 
riĉa, mi dubas, ĉu vi estas feliĉa. — Se vi scius, kiu 
li estas, vi lin pli estimus. — Se li jam venis, petu lin 
al mi. — Ho, Dio! kion vi faras! — Ha, kiel bele! 
— For de tie ĉi! — Fi, kiel abomene! — Nast iru pli 
rapide! 

La artikolo « la » estas uzata tiam, kiam ni parolas 
pri personoj aŭ objektoj konataj. Ĝia uzado estas tia 
sama kiel en la aliaj lingvoj. La personoj, kiuj ne 
komprenas la uzadon de la artikolo (ekzemple Rusoj 
aŭ Poloj, kiuj ne scias alian lingvon krom sia propra), 
povas en la unua tempo tute ne uzi la artikolon, ĉar 
ĝi estas oportuna sed ne necesa. Anstataŭ « la » oni 
povas ankaŭ diri « l' » (sed nur post prepozicio, kiu 
finiĝas per vokalo). — Vortoj kunmetitaj estas kre- 
ataj per simpla kunligado de vortoj; oni prenas ordi- 
nare la purajn radikojn, sed, se la bonsoneco aŭ la 
klareco postulas, oni povas ankaŭ preni la tutan 
vorton, t. e. la radikon kune kun ĝia gramatika 
finiĝo. Ekzemploj : skribtablo aŭ skribotablo (= tablo, 
sur kiu oni skribas); internacia (= kiu estas inter 
diversaj nacioj); tutmonda (= de la tuta mondo); 
unutaga (= kiu daŭras unu tagon); unualaga (= kiu 
estas en la unua tago); vaporŝipo (= ŝipo, kiu sin 
movas per vaporo); matenmanĝi, tagmanĝi, vesper- 
manĝi; abonpago (= pago por la abono). 


28. 


Ĉiuj prepozicioj per si mem postulas ĉiam nur la 
nominativon. Se ni iam post prepozicio uzas la aku- 
zativon, la akuzativo tie dependas ne de la prepo- 
zicio, sed de aliaj kaŭzoj. Ekzemple : por esprimi 
direkton, ni aldonas al la vorlo la finon < n >; sekve : 

tie (=en tiu loko), tien (= al tiu loko); tiel same ni 
ankaŭ diras : « la birdo flugis en la ĝardenon, sur la 
tablon », kaj la vortoj « ĝardenon », « tablon » staras 
tie ĉi en akuzativo ne ĉar la prepozicioj « en » kaj 
« sur » tion ĉi postulas, sed nur ĉar ni volis esprimi 
direkton, t. e. montri, ke la birdo sin ne trovis antaŭe 
en la ĝardeno aŭ sur la tablo kaj tie flugis, sed ke ĝi 
de alia loko flugis al la ĝardeno, al la tablo (ni volas 
montri, ke la ĝardeno kaj tablo ne estis la loko de la 
flugado, sed nur la celo de la flugado); en tiaj okazoj 
ni uzus la finiĝon « n » tute egale ĉu ia prepozicio 
starus aŭ ne. — Morgaŭ mi veturos Parizon (aŭ en 
Parizon). — Mi restos hodiaŭ dome. — Jam estas 
tempo iri domen. — Ni disiĝis kaj iris en diversajn 
flankojn : mi iris dekstren, kaj li iris maldekstren. — 
Flanken, sinjoro! — Mi konas neniun en tiu ĉi urbo. 
— Mi neniel povas kompreni, kion vi parolas. — Mi 
renkontis nek lin, nek lian fraton (aŭ mi ne renkontis 
lin, nek lian fraton). 


Se ni bezonas uzi prepozicion kaj la senco ne montr- 
as al ni, kian prepozicion uzi, tiam ni povas uzi la 
komunan prepozicion « je ». Sed estas bone uzadi la 
vorton « je » kiel eble pli malofte. Anstataŭ la vorto 
« je » ni povas ankaŭ uzi akuzativon sen prepozicio. 
— Mi ridas je lia naiveco (aŭ mi ridas pro lia naiveco, 
aŭ : mi ridas lian naivecon). — Je la lasta fojo mi 
vidas lin ĉe vi (aŭ : la lastan fojon). — Mi veturis 
du tagojn kaj unu nokton. — Mi sopiras je mia 
perdita feliĉo (aŭ : mian perditan feliĉon). — El la 

dirita regulo sekvas, ke se ni pri ia verbo ne scias, 
ĉu ĝi postulas post si la akuzativon (t. e ĉu ĝi estas 
aktiva) aŭ ne, ni povas ĉiam uzi la akuzativon. 
Ekzemple : ni povas diri « obei al la patro » kaj 
« obei la patron » (anstataŭ « obei je la patro »). Sed 
ni ne uzas la akuzativon tiam, kiam la klareco de la 
senco tion ĉi malpermesas; ekzemple : ni povas diri 
« pardoni al la malamiko » kaj « pardoni la mal- 
amikon », sed ni devas diri ĉiam « pardoni al la mal- 
amiko lian kulpon ». 


30. 


la, ial, iam, ie, iel, ies, io, iom, iu. — La montr- 
itajn naŭ vortojn ni konsilas bone ellerni, ĉar el ili ĉiu 
povas jam fari al si grandan serion da aliaj pronomoj 
kaj adverboj. Se ni aldonas al ili la literon « k », ni 
ricevas vortojn demandajn aŭ rilatajn : kia, kial, 
kiam, kie, kiel, kies, kio, kiom, kiu. Se ni aldonas la 
literon « t », ni ricevas vortojn montrajn : tia, tial, 
tiam, tie, tiel, ties, lio, tiom, tiu, Aldonante la literon 
« 6 », ni ricevas vortojn komunajn : ĉia, ĉial, ĉiam, 
ĉie, ĉiel; ĉies, ĉio, ĉiom, ĉiu. Aldonante la prefikson 
« nen », ni ricevas vorlojn neajn : nenia, nenial, 
neniam, nenie, neniel, nenies, nenio, neniom, neniu. 
Aldonante al la vortoj montraj la vorton « ĉi », ni 
ricevas montron pli proksiman; ekzemple : tiu (pli 
malproksima), tiu ĉi (aŭ ĉi tiu) (pli proksima); tie 
(malproksime), tie ĉi aŭ ĉi tie (proksime). Aldonante 
al la vortoj demandaj la vorton « ajn », ni ricevas 
vortojn sendiferencajn : kia ajn, kial ajn, kiam ajn, 
kie ajn, kiel ajn, kies ajn, kio ajn, kiom ajn, kiu ajn. 
Ekster tio el la diritaj vortoj ni povas ankoraŭ fari 

aliajn vortojn, per helpo de gramatikaj finiĝoj kaj aliaj 
vortoj (sufiksoj); ekzemple : tiama, ĉiama, kioma, 
tiea, ĉi tiea, tieulo, tiamulo, k. t. p. (= kaj tiel plu). 


31. 


Lia kolero longe daüris. — Li estas hodiaü en 
kolera humoro. — Li koleras kaj insultas, — Li fermis 
kolere la pordon. — Lia filo mortis kaj estas nun 
malviva. — La korpo estas morta, la animo estas sen- 
morta. — Li estas morte malsana, li ne vivos pli, ol 
unu tagon. — Li parolas, kaj lia parolo fluas dolêe 
kaj agrable. — Ni faris la kontrakton ne skribe, sed 
parole. — Li estas bona parolanto. — Starante ekstere, 
li povis vidi nur la eksteran flankon de nia domo. — 
Li loĝas ekster la urbo. — La ekstero de tiu ĉi homo 
estas pli bona, ol lia interno. — Li tuj faris, kion mi 
volis, kaj mi dankis lin por la tuja plenumo de mia 
deziro. — Kia granda brulo! kio brulas? — Ligno 
estas bona brula materialo. — La fera bastono, kiu 
kuŝis en la forno, estas nun brule varmega, — Ĉu li 
donis al vi jesan respondon aŭ nean? — Li eliris el la 
dormoĉambro kaj eniris en la manĝoĉambron, — La 
birdo ne forflugis : ĝi nur deflugis de la arbo, alflugis 
al la domo kaj surflugis sur la tegmenton, — Por ĉiu 
aĉetita funto da teo tiu ĉi komercisto aldonas senpage 
funton da sukero. — Lernolibron oni devas ne tralegi, 
sed tralerni. — Li portas rozokoloran superveston 
kaj teleroforman ĉapelon. — En mia skribotablo sin 
trovas kvar tirkestoj. — Liaj lipharoj estas pli grizaj, 
ol liaj vangharoj. 

32. 


Teatramanto ofte vizitas la Leatron kaj ricevas 
baldaŭ teatrajn manierojn. — Kiu okupas sin je 
meĥaniko, estas meĥanikisto, kaj kiu okupas sin je 
ĥemio, estas ĥemiisto. — Diplomatiiston oni povas 
ankaŭ nomi diplomato, sed fizikiston oni ne povas 
nomi fiziko, ĉar fiziko estas la nomo de la scienco 
mem. — La fotografisto fotografis min, kaj mi sendis 
mian fotografaĵon al mia patro. — Glaso de vino estas 
glaso, en kiu antaŭe sin trovis vino, aŭ kiun oni uzas 
por vino; glaso da vino estas glaso plena je vino. — 
Alportu al mi metron da nigra drapo (Metro de drapo 
signifus metron, kiu kuŝis sur drapo, aŭ kiu estas 
uzata por drapo). — Mi aĉetis dekon da ovoj. — Tiu 
ĉi rivero havas ducent kilometrojn da longo. — Sur 
la bordo de la maro staris amaso da homoj. — Multaj 
birdoj flugas en la aŭtuno en pli varmajn landojn. — 
Sur la arbo sin trovis multe (aŭ multo) da birdoj. — 
Kelkaj homoj sentas sin la plej feliĉaj, kiam ili vidas 
la suferojn de siaj najbaroj. — En la ĉambro sidis nur 
kelke da homoj. — « Da » post ia vorto montras, ke 
tiu ĉi vorto havas signifon de mezuro. 


Mia frato ne estas granda, sed li ne estas ankaŭ 
malgranda : li estas de meza kresko. — Li estas tiel 
dika, ke li ne povas trairi tra nia mallarĝa pordo. 
— Haro estas tre maldika. — La nokto estis tiel 

malluma, ke ni nenion povis vidi eĉ antaŭ nia nazo. 
— Tiu ĉi malfreŝa pano estas malmola, kiel ŝtono. — 
Malbonaj infanoj amas turmenti bestojn. — Li senlis 
sin tiel malfeliĉa, ke li malbenis la tagon, en kiu li 
estis naskita. — Mi forte malestimas tiun ĉi malnoblan 
homon. — La fenestro longe estis nefermita; mi ĝin 
fermis, sed mia frato tuj ĝin denove malfermis. — 
Rekta vojo estas pli mallonga, ol kurba. — La tablo 
staras malrekte kaj kredeble baldaŭ renversiĝos. — Li 
staras supre sur la monto kaj rigardas malsupren sur 
la kampon. — Malamiko venis en nian landon. — Oni 
tiel malhelpis al mi, ke mi malbonigis mian tutan 
laboron. — La edzino de mia patro estas mia patrino 
kaj la avino de miaj infanoj. — Sur la korlo slaras 
koko kun tri kokinoj. — Mia fratino estas tre bela 
knabino. — Mia onklino estas bona virino. — Mi vidis 
vian avinon kun ŝiaj kvar nepinoj kaj kun mia nevino. 
— Lia duonpatrino estas mia bofratino. — Mi havas 
bovon kaj bovinon. — La juna vidvino fariĝis denove 
fianĉino. 


34. 


La tranĉilo estis tiel malakra, ke mi ne povis tranĉi 
per ĝi la viandon kaj mi devis uzi mian poŝan tranĉ- 
ilon. — Ĉu vi havas korktirilon, por malŝtopi la 
botelon? — Mi volis ŝlosi la pordon, sed mi perdis la 
ŝlosilon. — Ŝi kombasal si la harojn per arĝenta komb- 
ilo. — En somero ni ;veturas per diversaj veturiloj, 
kaj en vintro ni veturas per glitveturilo. — Hodiaŭ 
eslas bela frosta velero, tial mi prenos miajn glitilojn 
kaj iros gliti. — Per hakilo ni hakas, per segilo ni 
segas, per fosilo ni fosas, per kudrilo ni kudras, per 

tondilo ni tondas, per sonorilo ni sonoras, per fajfilo 
ni fajfas. — Mia skribilaro konsistas elinkujo, sablujo, 
kelke da plumoj, krajono kaj inksorbilo. — Oni metis 
antaŭ mi manĝilaron, kiu konsistis el telero, kulero, 
tranĉilo, forko, glaseto por brando, glaso por vino 
kaj telertuketo. — En varmega tago mi amas promeni 
en arbaro. — Nia lando venkos, ĉar nia militistaro 
estas granda kaj brava. — Sur kruta ŝtuparo li levis 
sin al la tegmento de la domo. — Mi ne scias la lin- 
gvon hispanan, sed per helpo de vortaro hispana- 
germana mi tamen komprenis iom vian leteron. — 
Sur tiuj ĉi vasla; kaj herboriĉaj kampoj paŝtas sin 
grandaj brutaroj, precipe aroj da bellanaj ŝafoj. 


Vi parolas sensencaĵon, mia amiko. — Mi trinkis 
teon kun kuko kaj konfitaĵo. — Akvo estas fluidaĵo. 
— Mi ne volis trinki la vinon, ĉar ĝi enhavis en si ian 
suspektan malklaraĵon. — Sur la tablo staris diversaj 
sukeraĵoj. — En tiuj ĉi boteletoj sin trovas diversaj 
acidoj : vinagro, sulfuracido, azotacido kaj aliaj. — 
Via vino estas nur ia abomena acidaĵo. — La acideco 
de tiu ĉi vinagro estas tre malforta. — Mi manĝis 
bongustan ovaĵon. — Tiu ĉi granda altaĵo ne estas 
natura monto. — La alteco de tiu monto ne estas tre 
granda. — Kiam mi ien veturas, mi neniam prenas 
kun mi multon da pakaĵo. — Ĉemizojn, kolumojn, 
manumojn kaj ceterajn similajn objektojn ni nomas 
tolaĵo, kvankam ili ne ĉiam estas faritaj el tolo. — 
Glaciaĵo estas dolĉa glaciigita frandaĵo. — La riĉeco 
de tiu ĉi homo estas granda, sed lia malsaĝeco estas 

ankoraŭ pli granda. — Li amas tiun ĉi knabinon pro 
ŝia beleco kaj boneco. — Lia heroeco tre plaĉis al mi. 
— La tula supraĵo de la lago estis kovrita per 
naĝantaj folioj kaj diversaj aliaj kreskaĵoj. — Mi vivas 
kun li en granda amikeco. 


36. 


Patro kaj patrino kune estas nomataj gepatroj. — 
Petro, Anno kaj Elizabeto estas miaj gefratoj. — Ge- 
sinjoroj N. hodiaŭ vespere venos al ni. — Mi gratulis 
telegrafe la junajn geedzojn. — La gefianĉoj staris 
apud la altaro. — La patro de mia edzino estas mia 
bopatro, mi estas lia bofilo, kaj mia patro estas la 
bopatro de mia edzino. — Ĉiuj parencoj de mia edzino 
estas miaj boparencoj, sekve ŝia frato estas mia 
bofrato, ŝia fratino estas mia bofratino; mia frato kaj 
fratino (gefratoj) estas la bogefratoj de mia edzino. — 
La edzino de mia nevo kaj la nevino de mia edzino 
estas miaj bonevinoj. — Virino, kiu kuracas, estas 
kuracistino ; edzino de kuracisto estas kuracistedzino. 
— La doktoredzino A. vizitis hodiaŭ la gedoktorojn 
P. — Li ne estas lavisto, li estas lavistinedzo. — La 
filoj, nepoj kaj pranepoj de reĝo estas reĝidoj. — La 
hebreoj estas Izraelidoj, ĉar ili devenas de Izraelo. 
— Ĉevalido estas nematura ĉevalo, kokido — ne- 
matura koko, bovido — nematura bovo, birdido — 
nematura birdo. 


37. 


La ŝipanoj devas obei la ŝipestron. — Ĉiuj loĝantoj 
de regno estas regnanoj. — Urbanoj estas ordinare 

ruzaj, ol vilaĝanoj. — La regnestro de nia lando 
estas bona kaj saĝa reĝo. — La Parizanoj estas gajaj 
homoj. — Nia provincestro estas severa, sed justa. 
Nia urbo havas bonajn policanojn, sed ne sufiĉe ener- 
gian policestron. — Luteranoj kaj Kalvinanoj estas 
Kristanoj. — Germanoj kaj Francoj, kiuj loĝas en 
Rusujo, estas Rusujanoj, kvankam ili ne estas Rusoj. 
— Li eslas nelerta kaj naiva provincano. — La 
loĝantoj de unu regno estas samregnanoj, la loĝantoj 
de unu urbo estas samurbanoj, la konfesantoj de unu 
religio estas samreligianoj. — Nia regimentestro 
eslas por siaj soldatoj kiel bona patro. — La botislo 
faras botojn kaj ŝuojn. — La lignisto vendas lignon, 
kaj la lignaĵisto faras tablojn, seĝojn kaj aliajn lignajn 
objektojn. — Ŝteliston neniu lasas en sian domon. — 
Lakuraĝa maristo dronis en la maro. — Verkisto verkas 
librojn, kaj skribisto simple transskribas paperojn. — 
Ni havas diversajn servantojn : kuiriston, ĉambrist- 
inon, infanistinon kaj veturigiston. — La riĉulo havas 
multe da mono. — Malsaĝulon ĉiu batas. — Timulo 
limas eĉ sian propran ombron. — Li estas mensogisto 
kaj malnoblulo. — Preĝu al la Sankta Virgulino. 


38. 


Mi aĉelis por la infanoj tableton kaj kelke da se£etoj. 
— En nia lando sin ne trovas montoj, sed nur mont- 
etoj. — Tuj post la hejto la forno estis varmega, post 
unu horo ĝi estis jam nur varma, post du horoj ĝi 
estis nur iom varmeta, kaj post tri horoj ĝi estis jam 
tule malvarma. — En somero ni trovas malvarmeton 
en densaj arbaroj. — Li sidas apud la tablo kaj dorm- 

elas. — Mallarĝa vojeto kondukas tra tiu ĉi kampo 
al nia domo. — Sur lia vizaĝo mi vidis ĝojan rideton. 
— Kun bruo oni malfermis la pordegon, kaj la kaleŝo 
enveturis en la korton. — Tio ĉi eslis jam ne simpla 
pluvo, sed pluvego. — Grandega hundo metis sur min 
sian antaŭan piedegon, kaj mi de teruro ne sciis, kion 
fari. — Antaŭ nia militistaro staris granda serio da 
pafilegoj. — Johanon, Nikolaon, Erneston, Vilhelmon, 
Marion, Klaron kaj Sofion iliaj gepatroj nomas 
Johanĉjo (aŭ Joĉjo), Nikolĉjo (aŭ Nikoĉjo aŭ Nikĉjo 
aŭ Niĉjo), Erneĉjo (aŭ Erĉjo), Vilhelĉjo (aŭ Vilheĉjo 
aŭ Vilĉjo aŭ Viĉjo), Manjo (aŭ Marinjo), Klanjo kaj 
Sonjo (aŭ Sofinjo). 


99. 


En la kota velero mia vesto forte malpuriĝis; tial 
mi prenis broson kaj purigis la veston. — Li paliĝis 
de timo kaj poste li ruĝiĝis de honto. — Li fianĉiĝis 
kun fraŭlino Berto; post tri monatoj estos la edziĝo, 
la edziĝa soleno estos en la nova preĝejo, kaj la 
edziĝa festo estos en la domo de liaj estontaj boge- 
palroj. — Tiu ĉi maljunulo tute malsaĝiĝis kaj 
infaniĝis. — Post infekta malsano oni ofte bruligas 
la vestojn de la malsanulo. — Forigu vian fraton, ĉar 
li malhelpas al ni. — Ŝi edziniĝis kun sia kuzo, 
kvankam ŝiaj gepatroj volis ŝin edzinigi kun alia 
persono. — En la printempo la glacio kaj la neĝo 
fluidiĝas. — Venigu la kuraciston, ĉar mi estas mal- 
sana. — Li venigis al si el Berlino multajn librojn. — 
Mia onklo ne mortis per natura morto, sed li tamen 
ne mortigis sin mem kaj ankaŭ estis mortigita de 
neniu; unu lagon, promenante apud la reloj de 

fervojo, li falis sub la radojn de veluranta vagonaro 
kaj mortiĝis. — Mi ne pendigis mian ĉapon sur liu ĉi 
arbeto; sed la vento forblovis de mia kapo la ĉapon, 
kaj ĝi, flugante, pendiĝis sur la branĉoj de la arbeto. 
— Sidigu vin (aŭ sidiĝu), sinjoro! — La junulo aliĝis 
al nia militistaro kaj kuraĝe batalis kune kun ni 
kontraŭ niaj malamikoj. 


40. 


Enla daŭro de kelke da minutoj mi aŭdis du pafojn. 
— La pafado daŭris tre longe. — Mi eksaltis de sur- 
prizo. — Mi saltas tre lerte. — Mi saltadis la tutan 
tagon de loko al loko. — Lia hieraŭa parolo estis tre 
bela, sed la tro multa parolado lacigas lin. — Kiam 
vi ekparolis, ni atendis aŭdi ion novan, sed baldaŭ ni 
vidis, ke ni trompiĝis. — Li kantas tre belan kanton. 
— La kantado eslas agrabla okupo. — La diamanto 
havas belan brilon. — Du ekbriloj de fulmo trakuris 
tra la malluma ĉielo. — La domo, en kiu oni lernas, 
estas lernejo, kaj la domo, en kiu oni preĝas, estas 
preĝejo. — La kuiristo sidas en la kuirejo. — La 
kuracisto konsilis al mi iri en ŝvitbanejon. — Maga- 
zeno, en kiu oni vendas cigarojn, aŭ ĉambro, en kiu 
oni tenas cigarojn, estas cigarejo; skatoleto aŭ alia 
objekto, en kiu oni tenas cigarojn, estas cigarujo; 
tubeto, en kiun oni metas cigaron, kiam oni ĝin fumas, 
estas cigaringo. — Skatolo, en kiu oni tenas plumojn, 
estas plumujo, kaj bastoneto, sur kiu oni tenas 
plumon por skribado, estas plumingo. — En la 
kandelingo sidis brulanta kandelo, — En la poŝo de mia 
pantalono mi portas monujon, kaj en la poŝo de mia 
surtuto mi portas paperujon; pli grandan paperujon 

mi portas sub la brako. — La Rusoj loĝas en Rusujo 
kaj la Germanoj en Germanujo. 


41. 


Stalo estas fleksebla, sed fero ne estas fleksebla, — 
Vitro estas rompebla kaj travidebla. — Ne éiu kresk- 
ajo estas mangebla. — Via parolo estas tute nekom- 
prenebla: kaj viaj leteroj estas ĉiam skribitaj tute 
nelegeble. — Rakontu al mi vian malfeliĉon, ĉar eble 
mi povos helpi al vi. — Li rakontis al mi historion 
tute ne kredeblan. — Ĉu vi amas vian patron? Kia 
demando! kompreneble, ke mi lin amas. — Mi kredeble 
ne povos veni al vi hodiaŭ, ĉar mi pensas, ke mi mem 
havos hodiaŭ gastojn. — Li estas homo ne kredinda. 
— Via ago estas tre laŭdinda. — Tiu ĉi grava lago 
restos por mi ĉiam memorinda. — Lia edzino estas 
tre laborema kaj ŝparema, sed ŝi estas ankaŭ tre 
babilema kaj kriema. — Li estas tre ekkolerema kaj 
ekscitiĝas ofte ĉe la plej malgranda bagatelo; tamen 
li estas tre pardonema, li ne portas longe la koleron, 
kaj li tute ne estas venĝema. — Li estas tre kredema : 
eĉ la plej nekredeblajn aferojn, kiujn rakontas al li 
la plej nekredindaj homoj, li tuj kredas. — Centimo, 
plenigo kaj kopeko estas moneroj. — Sablero enfalis 
en mian okulon. — Li estas tre purema, kaj eĉ unu 
polveron vi ne trovos sur lia vesto. — Unu fajrero 
estas sufiĉa, por eksplodigi pulvon. 


42. 


Ni ĉiuj kunvenis, por priparoli tre gravan aferon ; 
sed ni ne povis alingi ian rezultaton, kaj ni disiris. — 

Malfeliĉo ofte kunigas la homojn, kaj feliĉo ofte 
disigas ilin. — Mi disŝiris la leteron kaj disĵetis ĝiajn 
pecetojn en ĉiujn angulojn de la ĉambro. — Li donis 
al mi monon, sed mi ĝin tuj redonis alli. — Mi foriras, 
sed atendu min, ĉar mi baldaŭ revenos. — La suno 
rebrilas en la klara akvo de la rivero. — Mi diris al la 
reĝo : via reĝa moŝto, pardonu min! — El la tri 
leteroj unu estis adresita : al Lia Episkopa Moŝto, 
Sinjoro N.; la dua : al Lia Grafa Moŝto, Sinjoro P.; 
la tria : al Lia Moŝto, Sinjoro D. — La sufikso « um » 
ne havas difinitan signifon, kaj tial la (tre malmultajn) 
vortojn kun « um » oni devas lerni, kiel simplajn 
vortojn. Ekzemple : plenumi, kolumo, manumo. — 
Mi volonte plenumis lian deziron. — En malbona 
velero oni povas facile malvarmumi. — Sano, sana, 
sane, sani, sanu, saniga, saneco, sanilo, sanigi, saniĝi, 
sanejo, sanisto, sanulo, malsano, malsana, malsane, 
malsani, malsanulo, malsaniga, malsaniĝi, malsaneta, 
malsanema; malsanulejo, malsanulisto, malsanero, 
malsaneraro, sanigebla, sanigisto, sanigilo, resanigi, 
resaniĝanto, sanigilejo, sanigejo, malsanemulo, san- 
ilaro, malsanaro, malsanulido, nesana, malsan- 
ado, sanulaĵo, malsaneco, malsanemeco, saniginda, 
sanilujo, sanigilujo, remalsano, remalsaniĝo, mal- 
sanulino, sanigista, sanigilista, sanilista, malsanul- 
ista k. t. p. 

VERKARO DE D^ L. L. ZAMENHOF 


Fundamentaj Verkoj. 


Lingvaj Respondoj (Prena KOLEKTO). 
Unu volumo in-8. v2-paga sur malpeza papero Francaj fr. 6 » 
Multfoje petoj estis faritaj al Dre Zamenuof, ke li klarigu kelkajn 
gramatikaĵojn aŭ lingvistikajn demandojn. iam li respondis bonkore. 
Pli ol 100 respondoj estis tiel faritaj ae li, kaj estis iom post iom 
publikigitaj en Lu sperantisto (1889-1893); La Revuo (1906-1908) ; 
Oficiala Gazeto (1911-1912). «li aperas nun en tiu verko logike ordigitaj 
kaj kun devenaj referenzoj. Kvankam ili ne devas esti konsidorataj 
kiel oficialaĵojn, laŭ deziro do nia karmemora Majstro, konfesinde estas, 
ke ili multe utilas al legantoj. 


Fundamenta Krestomatio, Ekzercoj, fabeloj kaj legendoj, rakontoj, 
el la vivo kaj sciencoj, artikoloj pri Esperanto, poezioj. 

Unu volumo in-16, 160-paĝa broŝurita (13% eldono)... . . . . 45 » 

„La libro de ĉiuj oni povus nomi la Fundamentan Krestomation. Post 
Fundamento de Esperanto ĝi estas la verko la plej grava, kiun 
ĉiu Esperantisto devas koni. D'º Zamenhof tiris mem el siaj verkoj, 
kaj el la verkoj de la plej bonaj esperantistaj verkistoj, ĉiujn pra 
ojn, kiuj estas en ĝi, La libro entenas ĉarmoplenajn legendojn, inte- 
resajn rakontojn, anekdotojn, lingvajn kaj sciencajn artikolojn, k. t. p. 
Fino belegan kolekton da 70 poezioj, el niaj ploj lertaj esperantistaj 
poetoj 

Ĉio estas zorgo gradigita, kio faciligas ĝian akiron al la novaj Esper- 
antistoj. 

Proverbaro Esperanta, laŭ la verko « Frazeologio rusa-pola-franca- 
germana » de M. F. Zamennor, aranĝis L. L. ZAMENHOF. 

Unu-volumo-in-8, 82-pafrg ac pam seio amaro ĵeta SSS 

« Venas proverbo cl popola la cerbo. » Tiu proverbo, eltirita el la 
supro citita libro, montras la utilecon de la proverboj por la kono de 
la popoloj. Por bone koni popolon, oni do devas studi ĝiajn proverb- 
ojn. Sed, ĉu ni, Esperantistoj, — Granda Popolaro! — povus kaj 
rajtus, ni ankaŭ, havi niajn proverbojn. Jese pensis nia Majstro, kaj 
li aranĝis por ni, el la gravega verko desia patro, nian Esperantan 
Proverbaron, kvintesencon de la proverboj de ĉiuj nacioj. kaj tial eble 
la plej interesa tia libro de la Homaro. Certigos tion ĉiu Proverbaro 
Esperanta leganto. 


La LIBRAIRIE CENTRALE ESPERANTISTE 
11, Rue de Sĉvres, PARIS (6º). 


Sendas senpage siajn : 
I° Katalogo de la cefaj libroj (Verkoj de Dro L. L. ZA- 
MENHOF, kaj aliaj eminentaj aŭtoroj); 


2º Katalogo de la libroj ne eldonitoj de ĝi, sed de aliaj 
grandaj Librejoj de la aliaj landoj. 

= 4 “Esperantista Centra Librejo" 


Société anon. à cap. et pers. vari sl les. R. G. Seine 40.422 


11, rue de Sévres, PARIS (6º). 


FONDO kaj CELO 


Multaj Esperantaj libroj, el kiuj preskaŭ 
ĉiuj verkoj de nia Majstro Dº L. L. Zamenhof, 
estis eldonitaj de la pariza Librejo Hachette, 
kiu dum 1919 vendis la plenan stokon de tiuj 
libroj kun la eldonrajtoj al la Esperantista 
Centra Librejo, por ke ĉi tiu librejo daŭrigu 
ilian disvendadon kaj publikigadon por la plej 
bona profito de Esperanto. 


Tiu multvalora stoko konsistas, krom la Verkoj 
de nia Majstro kaj plej ŝatataj kaj uzataj lerno- 
libroj por Francoj, el riĉega kolekto da litera- 
turaj verkoj. 


La Esperantista Centra Librejo, estas 
anonima socielo kun varieblaj kapitalo kaj mem- 
braro, kiu akceptas kiel anojn nur Esperan- 
tistojn, el kiuj ajn landoj, kaj priokupiĝas antaŭ 
ĉio pri la sukceso de Esperanto, disdonante al 
ĝiaj helpantoj nur honestajn profilojn. 

Esperantistoj, helpu ĝin! Ĝi akceptos ( ĉiam, 
kun multeda dankoj, la adeptojn aŭaprohantojn, 
kiuj bonvolos doni al ĝi, per aĉeto de kelkaj 

mH akcioj (dek minimume), sian bonkoran helpon. 
2: La prezo de la akcioj estas fiksita nur po 
Fr. 25. Oni pelu tiucele, aliĝilon kaj statuton. 

